เตือน 27 จังหวัดทั่วประเทศ ระวังอันตรายจากฝนตกหนักถึงหนักมาก เฝ้าระวังน้ำท่วมฉับพลัน น้ำป่าไหลหลาก
ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยา เปิดเผยว่า สภาพอากาศในวันนี้ 23 พฤษภาคม 2565 ภาคเหนือ ภาคตะวันออกเฉียงเหนือ ภาคกลาง ภาคตะวันออกและภาคใต้ตอนบน มีฝนตกหนักถึงหนักมากและมีลมแรง จังหวัดที่ได้รับผลกระทบภาคเหนือ จังหวัดน่าน และจังหวัดตากภาคตะวันออกเฉียงเหนือ จังหวัดหนองคาย บึงกาฬ อุดรธานี สกลนคร นครพนม มุกดาหาร อำนาจเจริญ ยโสธร สุรินทร์ ศรีสะเกษ และจังหวัดอุบลราชธานีภาคกลาง จังหวัดราชบุรี กาญจนบุรี ลพบุรี และจังหวัดสระบุรีภาคตะวันออก จังหวัดนครนายก ปราจีนบุรี ระยอง จันทบุรี และจังหวัดตราดภาคใต้ จังหวัดเพชรบุรี ประจวบคีรีขันธ์ ชุมพร ระนอง และจังหวัดพังงาสำหรับคลื่นลมบริเวณอ่าวไทยและอันดามันมีความสูงมากกว่า 2 เมตร จึงควรเดินเรือด้วยความระมัดระวัง หลีกเลี่ยงบริเวณที่มีฝนฟ้าคะนอง โดยเรือเล็กบริเวณทะเลอันดามันตอนบนควรงดออกจากฝั่งจนถึงวันพรุ่งนี้ 24 พฤษภาคม 2565 ขอให้ประชาชนระวังอันตรายจากฝนตกหนักถึงหนักมาก ควรระมัดระวังในการสัญจรผ่านบริเวณที่มีฝนฟ้าคะนองและฝนที่ตกสะสมอาจทำให้เกิดน้ำท่วมฉับพลันและน้ำป่าไหลหลาก สำหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วย ซึ่งกรมอุตุนิยมวิทยาจะประกาศแจ้งเตือนประชาชนในระยะต่อไป